Jan Vapaavuoren mukaan Lauri Törhösellä ei ole edellytyksiä jatkaa kyseisessä tehtävässä. Kaapelitalolle pyritään valitsemaan uusi puheenjohtaja jo reilun viikon kuluttua.

Myös Helsingin kaupungin kulttuurin ja vapaa-ajan apulaispormestari, SDP:n Nasima Razmyar katsoo, että Törhönen ei voi jatkaa kyseisessä tehtävässä.

Yle uutisoi keskiviikkona, että parikymmentä Ylen haastattelemaa naista kertoo Törhösen häirinneen heitä seksuaalisesti.

Törhönen tunnetaan elokuva- ja tv-ohjaajana sekä Taideteollisen korkeakoulun eli nykyisen Aalto-yliopiston Taiteiden ja suunnittelun korkeakoulun elokuva- ja lavastustaiteen osaston pitkäaikaisena johtajana.

Törhönen lähetti torstaina niukan tiedotteen, jossa hän pyysi anteeksi henkilöiltä, joita hän on häirinnyt. Hän sanoi, ettei kommentoi jutussa esitettyjä kertomuksia julkisuudessa.

Kaapelitalo-kiinteistöyhtiö hallinnoi Helsingissä kulttuurin monitoimikeskus Kaapelitehdasta ja Suvilahtea.

Lue tästä, miksi Yle päätti julkaista Lauri Törhösen nimen alkuperäisen jutun yhteydessä.

_Juttua täydennetty linkeillä ja Lauri Törhösen taustatiedoilla 2.2.2018 klo 15:30. _